I er fantaster, hvis I tror, at I er helte, fordi I kørte mennesker fra Danmark til Sverige. Kære venstrefløj, jeg orker ikke jeres følelser, menneskesyn, gode værdier og jeres såkaldte tolerance, der alt sammen blot skal tjene som selvpromoverende swag for jer selv.

Flygtningefarcen: No to Denmark, yes to Sweden, viser to ting:

1) Asyl-shopping eksisterer: Forskellige vilkår for flygtninge virker på hvor de søger hen (Sverige, not Denmark.

2) De trætte mennesker vil hellere dehydrere deres børn, slås med politiet, løbe rundt og gå i flere dage - for at shoppe det rigtige sted.

Og her taler vi ikke om Ungarn versus Sverige, men Danmark versus Sverige.

Alle EU-lande skælder i øjeblikket ud på hinanden, men Danmark siger det i det mindste, som alle andre tænker og agerer i forhold til: ”Vi har det meget svært med flere flygtninge”.

Og kan I huske alle de kloge hoveder, der var 100 % sikre på, at vilkårene ikke betød noget overhovedet, for hvor folk søgte hen? Der var ingen empiri, der bakkede udsagnet op, mente Johanne Schmidt-Nielsen og andre. De sidste dage må så være empiri nok, eller hvad?

Svenskerne er bedre end danskerne

Nogle af mine Facebook-venner kalder i disse dage, Danmark for et Nazi-højborg, særligt i sammenligning med netop Sverige. Det hedder si,g at vi i Danmark er så slemme, at selv flygtningene ikke gider os.

Jeg føler derfor et meget stort behov for at minde om, at Sverigedemokraterna står til at kunne blive Sveriges største parti med hele 25,2%. (Kilde: Yougov, i slutningen af august 2015.

Til sammenligning fik DF 21,1 % af stemmerne i sommers, jeg siger det bare!

Jeg orker ikke længere jeres følelser og behov for at vise, hvor gode mennesker I er, særligt i modsætning til andre, hvilket er det vigtigste for jer at få sagt, og alle der ikke gør eller tænker som jer er onde.

Den her krise er alvorlig venner- meget alvorlig – for alvorlig til symbolpolitik for venstrefløjen, for millioner og atter millioner af mennesker er på flugt – der er endnu ikke tal på det, som det er nu, men inden flygtningekrisen mente man, at over 20.000.000 mennesker var på flugt, uden for deres lande.

Hvad skal, og kan DK gøre nu, og på sigt?

Tænk helhedsorienteret og langsigtet, hvad kan og skal vi gøre? Jeg har, hvis jeg selv må sige det, en ret gennemtænkt løsning på problemerne: Massiv hjælp til nærområderne, lukning af alle danske asyllejre, og en udelukkende behandling af asylansøgninger i nærområderne. Læs mere om forslaget her

Hvorfor skulle Danmark ikke gå foran og lukke for al asylansøgning i Danmark, og i stedet kun tage imod det antal flygtninge, som vi mener, vi kan integrere? Vi kan have et kontor i nærområderne, som modtager og behandler asylansøgninger.

Hvordan stopper vi flygtningekrisen på sigt, hvordan kan vi støtte krigshærgede befolkninger, hvordan stopper vi sekterismen, der fører til krigene i Syrien, Iran , Yemen og andre steder?

Hvornår begynder venstrefløjens hjerte at brænde/bløde for de mange flere flygtninge i nærområderne, som har det ubeskriveligt meget værre end de flygtninge. som de kørte en lille tur, på højest et par timer, væk fra Danmark?

Her og foroven i linket, var mit bud på en løsning, hvad er din?

Det er det der er spørgsmålet kære venstrefløj, brug jeres argumenter, fakta og empiri i debatten om flygtninge, ikke jeres følelser, menneskesyn, gode værdier og jeres såkaldte tolerance, der alt sammen blot skal tjene som selvpromoverende swag for jer selv.

Og så til noget, næsten helt andet:

Er det bare mig, eller er flere af ja-partierne, herunder regeringen, i gang med indirekte at argumentere mod deres eget ja-opfordring, til den kommende EU-folkeafstemning vedr. retsforbeholdet?